การประกวดเพลงยูโรวิชันปี 2023

**[[การประกวดเพลงยูโรวิชัน]]ปี 2023** (, ) เป็นการประกวดเพลงซึ่งได้จัดขึ้นเป็นครั้งที่ 67 ในลิเวอร์พูลอารีนา ที่เมืองลิเวอร์พูล สหราชอาณาจักร การประกวดดำเนินการโดยสหภาพการแพร่สัญญาณวิทยุและโทรทัศน์แห่งยุโรป (อีบียู) และมีบรรษัทแพร่ภาพกระจายเสียงอังกฤษ (บีบีซี) เป็นเจ้าภาพประเทศยูเครน ผู้ชนะในการประกวดปีก่อนหน้า ด้วยเพลง *[[สแตฟานียา]]* โดยกาลูชอร์แกสตรา เนื่องจากยูเครนอยู่ในภาวะสงคราม ทำให้ไม่สามารถจัดประกวดได้ การประกวดในรอบรองชนะเลิศจัดขึ้นในวันที่ 9 และ 11 พฤษภาคม และในรอบชิงชนะเลิศจะจัดขึ้นในวันที่ 12 พฤษภาคม

การตัดสินผู้ชนะในปีนี้ ใช้คะแนนโหวตจากผู้ชมทั้งหมดในรอบคัดเลือก และคะแนนโหวตจากคณะกรรมการกับจากผู้ชมในรอบชิงชนะเลิศ นอกจากนี้ ผู้ชมจากประเทศที่ไม่ได้เข้าร่วมประกวดจะสามารถโหวตได้ทางออนไลน์ในทุกรอบ โดยใช้บัตรเครดิตหรือบัตรเดบิตในการยืนยันตัวตน ซึ่งคะแนนดังกล่าวจะรวมเป็น "ส่วนอื่นของโลก" (Rest of the World) ในการประมวลผลเพื่อตัดสินผู้เข้ารอบสุดท้ายหรือผู้ชนะเลิศ

สมเด็จพระเจ้าชาลส์ที่ 3 และสมเด็จพระราชินีคามิลลา เสด็จพระราชดำเนินทรงเปิดและทอดพระเนตรเวทีการประกวดเมื่อวันที่ 28 เมษายน ระหว่างการเสด็จเยือนเมืองลิเวอร์พูล นอกจากนี้ทั้งสองพระองค์ยังทรงร่วมแสดงในวิดีโอเปิดตัว ก่อนการแข่งขันรอบคัดเลือกที่หนึ่ง (Semi-Final 1) ในวันที่ 9 พฤษภาคมด้วย อนึ่ง พระราชพิธีราชาภิเษกและสถาปนาสมเด็จพระราชินี ได้จัดขึ้นในวันที่ 6 พฤษภาคม สามวันก่อนการประกวดรอบคัดเลือกจะเริ่มต้น

ในรอบชิงชนะเลิศ แคเธอริน เจ้าหญิงแห่งเวลส์ ทรงร่วมแสดงในวิดีโอเปิดตัว และดันแคน ลอว์เรนซ์ ผู้ชนะการประกวดในปี 2019 ได้ขับร้องเพลง "ยูลล์เนฟเวอร์วอล์กอะโลน" ซึ่งเป็นเพลงเชียร์ประจำสโมสรฟุตบอลลิเวอร์พูล เป็นการปิดท้ายการแสดงระหว่างรอผลการประกวดอีกด้วย ก่อนหน้านี้ วอลอดือมือร์ แซแลนสกึย ประธานาธิบดียูเครน ได้ส่งคำขอที่จะปรากฏตัวในงานผ่านวิดีโอที่บันทึกไว้ล่วงหน้า แต่ได้รับการปฏิเสธจากคณะกรรมการจัดประกวด โดยให้เหตุผลว่า "ไม่ต้องการให้การเมืองมาเกี่ยวข้องมากเกินไป"

ผู้ชนะการประกวดในปีนี้คือ ลอรีน จากสวีเดน โดยเป็นศิลปินคนที่สองและศิลปินหญิงคนแรกที่ชนะการประกวดยูโรวิชันมากกว่าหนึ่งครั้ง และทำให้สวีเดนครองสถิติชนะการประกวดมากที่สุดรวมเจ็ดครั้ง เท่ากับไอร์แลนด์

อีบียูได้รายงานว่าการประกวดในปีนี้มีผู้ชมทางโทรทัศน์มากถึง 162 ล้านคนใน 38 ประเทศในยุโรป ซึ่งเพิ่มขึ้นหนึ่งล้านคนจากปีก่อนหน้า นอกจากนี้ยังมีผู้ชมการประกวดบนแพลตฟอร์มยูทูบและติ๊กต็อกรวมกว่า 15.6 ล้านคน การประกวดนี้ได้รับรางวัลบริติชอะคาเดมีเทเลวิชันอะวาร์ด สาขารายการสดยอดเยี่ยม และฮันนาห์ วอดดิงแฮม หนึ่งในพิธีกรการประกวดปีนี้ ได้รับการเสนอชื่อเข้าชิงรางวัลสาขาการแสดงบันเทิงยอดเยี่ยมของรายการเดียวกันอีกด้วย

## ประเทศที่เข้าร่วม

สถานีโทรทัศน์ระดับชาติที่เป็นสมาชิกอีบียู หรือได้รับคำเชิญโดยตรงจากอีบียูอย่างกรณีของประเทศออสเตรเลียจะมีสิทธิ์เข้าร่วมการประกวดเพลงยูโรวิชัน และสามารถรับสัญญาณภาพการประกวดผ่านทางเครือข่ายยูโรวิชัน และถ่ายทอดสดทั่วประเทศได้ อีบียูจะออกคำเชิญเข้าร่วมการประกวดให้แก่สมาชิกปัจจุบันทั้งหมด ประเทศที่เป็นส่วนหนึ่งของ "บิ๊กไฟว์" และประเทศเจ้าภาพ จะได้รับสิทธิ์เข้ารอบชิงชนะเลิศโดยอัตโนมัติ โดยในปีนี้ แม้สหราชอาณาจักร ประเทศเจ้าภาพได้เป็นส่วนหนึ่งของบิ๊กไฟว์อยู่แล้ว แต่ยูเครนได้รับสิทธิ์เข้ารอบในฐานะประเทศผู้ชนะในการประกวดปีก่อนหน้า จึงมีประเทศที่เข้ารอบชิงชนะเลิศโดยอัตโนมัติหกประเทศตามระบบเดิม ในขณะที่ประเทศอื่นๆ ทั้งหมดจะถูกจัดให้ประกวดกันในหนึ่งในสองรอบรองชนะเลิศ

เมื่อวันที่ 20 ตุลาคม ค.ศ. 2022 อีบียูได้ประกาศว่าจะมี 37 ประเทศเข้าร่วมการประกวดปี 2023 ซึ่งถือเป็นจำนวนประเทศที่เข้าร่วมน้อยที่สุดตั้งแต่ปี  โดยมี  และ ที่เคยเข้าร่วมในการประกวดปีก่อนหน้า แต่ไม่ได้กลับมาเข้าร่วมอีกครั้งด้วยเหตุผลทางการเงิน ปีนี้ยังเป็นการประกวดครั้งแรกที่เข้าร่วมภายใต้ชื่อ "เช็กเกีย"

ในปีนี้มีศิลปินที่กลับมาเข้าร่วมการประกวดอีกครั้งสี่คน ซึ่งได้แก่ลอรีน ตัวแทนจากซึ่งชนะการประกวดปี 2012 ปาชา ปาร์เฟนี ตัวแทนจาก และต่อมาให้เสียงกับผลงานของ มาร์โก เมนโกนี ตัวแทนจาก และโมนิกา ลิงคีเต ตัวแทนจาก ร่วมกับไวดาส บาอุมิลา นอกจากนี้แล้ว กุสตาฟยังเคยให้เสียงกับผลงานของเบลเบียมใน และ  และอิรุเคยเป็นตัวแทนของในการประกวดเพลงจูเนียร์ยูโรวิชันปี 2011 ในฐานะสมาชิกวงแคนดี ซึ่งได้ชนะการประกวดนั้น

## หมายเหตุ

## อ้างอิง

หมวดหมู่:การประกวดเพลงยูโรวิชัน
หมวดหมู่:ลิเวอร์พูล